Kyle Chalmers

**Kyle Chalmers** (s. 25. kesäkuuta 1998 Port Lincoln, Etelä-Australia) on australialainen uinnin olympiavoittaja. Hän edustaa Marion Swimming Clubia ja häntä valmentaa Peter Bishop.

Chalmers voitti Rio de Janeiron olympialaisissa 2016 kultaa 100&nbsp;metrin vapaauinnissa nuorten maailmanennätysajalla 47,58. Puolimatkassa hän oli ollut vasta seitsemäntenä. Hän saavutti lisäksi pronssia 4&nbsp;×&nbsp;100&nbsp;metrin vapaa- ja sekauintiviesteissä. Vuodelle 2021 siirretyissä Tokion olympialaisissa hän saavutti jälleen kolme mitalia. Hän saavutti hopeaa 100 metrin vapaauinnissa ennätystään sivuavalla ajalla 47,08, jolla hän hävisi Yhdysvaltain Caeleb Dresselille 0,06 sekuntia. Puolimatkassa Chalmers oli kolmantena 0,32 sekuntia Dresseliä jäljessä. Chalmers sai Tokiossakin kaksi viestipronssia, tällä kertaa 4&nbsp;×&nbsp;100&nbsp;metrin ja 4&nbsp;×&nbsp;200&nbsp;metrin vapaauintiviesteissä. Pariisin olympialaisissa 2024 hän saavutti hopeaa 100 metrin vapaauinnissa ajalla 47,48 sekä 4&nbsp;×&nbsp;100&nbsp;metrin vapaauintiviestissä ja sekajoukkueiden sekauintiviestissä.

Kazanin MM-kilpailuissa 2015 Chalmers ui alkuerissä Australian 4&nbsp;×&nbsp;100&nbsp;metrin sekauintiviestijoukkueessa, joka loppukilpailussa sai toisella kokoonpanolla hopeaa. Gwangjun MM-kilpailuissa 2019 hän saavutti kultaa 4&nbsp;×&nbsp;200&nbsp;metrin vapaauintiviestissä, hopeaa 100 metrin vapaauinnissa ennätysajallaan 47,08 ja 4&nbsp;×&nbsp;100&nbsp;metrin vapaauinnin sekaviestissä sekä pronssia 4&nbsp;×&nbsp;100&nbsp;metrin vapaauintiviestissä. Budapestin MM-kilpailuissa 2022 hän saavutti 4&nbsp;×&nbsp;100&nbsp;metrin vapaauintiviesteissä kultaa sekajoukkueiden ja hopeaa miesten kilpailussa. Fukuokassa 2023 hän voitti maailmanmestaruuden 100 metrin vapaauinnissa ajalla 47,15 sekä miesten ja sekajoukkueiden 4&nbsp;×&nbsp;100&nbsp;metrin vapaauintiviesteissä. Lisäksi hän sai pronssia 4&nbsp;×&nbsp;200&nbsp;metrin vapaauinti- ja 4&nbsp;×&nbsp;100&nbsp;metrin sekauintiviesteissä. Singaporen MM-kilpailuissa 2025 hän voitti maailmanmestaruuden miesten 4&nbsp;×&nbsp;100&nbsp;metrin vapaauintiviestissä sekä sai pronssia 100 metrin vapaauinnissa.

Chalmers voitti Melbournen lyhyen radan MM-kilpailuissa 2022 kultaa 100 metrin vapaauinnissa kisaennätyksellä 45,16, 4&nbsp;×&nbsp;50&nbsp;metrin vapaauintiviestissä ja 4&nbsp;×&nbsp;100&nbsp;metrin sekauintiviestissä. Hän saavutti viesteissä lisäksi kolme hopeaa ja yhden pronssin.

Chalmers saavutti Tyynenmeren-mestaruuskilpailuissa 2018 kultaa 100 metrin vapaauinnissa sekä kolme viestimitalia. Saman vuoden Gold Coastin Kansainyhteisön kisoissa hän saavutti neljä kultaa ja yhden hopean sekä Birminghamin Kansainyhteisön kisoissa 2022 kolme kultaa ja yhden hopean  

Chalmers saavutti Nanjingin nuorten olympialaisissa 2014 pronssia poikien 4&nbsp;×&nbsp;100&nbsp;metrin sekauintiviestissä sekä sekajoukkueiden 4&nbsp;×&nbsp;100&nbsp;metrin vapaauintiviestissä ja 4&nbsp;×&nbsp;100&nbsp;metrin sekauintiviestissä, jossa hän ui vain alkuerissä. Singaporen nuorten MM-kilpailuissa 2015 hän voitti kultaa 50 ja 100 metrin vapaauinneissa sekä 4&nbsp;×&nbsp;100&nbsp;metrin vapaauintiviestissä. Lisäksi hän sai hopeaa poikien 4&nbsp;×&nbsp;200&nbsp;metrin vapaauintiviestissä sekä sekajoukkueiden 4&nbsp;×&nbsp;100&nbsp;metrin vapaa- ja sekauintiviesteissä sekä pronssia poikien 4&nbsp;×&nbsp;100&nbsp;metrin sekauintiviestissä. 

## Lähteet ja huomautukset